
Естетиката е предмет, доказал и защитил задължителното си присъствие във всички висши учебни заведения по изкуствата, академии и университети по света. Тя дава възможмост на студентите, посветили се на даден вид изкуство да систематизират, обогатят и разширят знанията си за различните видове изкуства, както и да осмислят  практическия си опит. 
	Студентите от специалност Сценография изучават Естетика един семестър, в рамките на който се разглеждат както теми от теорията на естетиката - същност и структура на естетическото съзнание, естетически категории и специфика на тяхното проявление в различните изкуства, същност и система на изкуствата, така също и основните етапи в развитието на естетическата мисъл. 
	Многообразието на пътищата в изследването на естетическото знание и историческото му развитие дават богати възможности за осъществяване на взаимовръзки с редица научни дисциплини, което от своя страна съдейства за изграждане в студентите на способности за синтезно и аналитично мислене.
	Седмичното разписание включва два часа лекции и един час упражнение, в рамките на което се дискутират в свободна форма проблемите, разгледани в лекцията. 

ОЦЕНЯВАНЕ

Курсът по Естетика завършва с 1 контролна проверка в края на петия семестър.
Оценката по ЕСТЕТИКА се формира въз основа на тест върху преподавания материал, разработване на есе и реферат върху тема от изучавания материал
